stanford-oval/wikipedia huggingface dataset:
Translaki
Äänestys eduskunnassa

Eduskunta hyväksyi translain muutoksen 1. helmikuuta 2023 äänin 113–69. Kokoomuksen eduskuntaryhmästä 26 edustajaa äänesti puolesta ja 10 vastaan. Sosiaalidemokraattien eduskuntaryhmästä 35 edustajaa äänesti puolesta. RKP:n eduskuntaryhmästä kaikki 10 edustajaa äänestivät puolesta. Keskustan eduskuntaryhmästä 12 edustajaa äänesti puolesta ja 13 vastaan. Vasemmistoliiton eduskuntaryhmästä 12 edustajaa äänesti puolesta. Vihreiden eduskuntaryhmästä 18 edustajaa äänesti puolesta. Perussuomalaisten eduskuntaryhmästä kaikki 39 edustajaa äänestivät vastaan. Kristillisdemokraattien eduskuntaryhmästä kaikki 5 edustajaa äänestivät vastaan. Liike Nytin ja Valta kuuluu kansalle -puolueen edustajat äänestivät molemmat vastaan.
Bharat Petroleum

| Bharat Petroleum |
| --- | --- |
Yritysmuoto:  julkinen osakeyhtiö, valtionyhtiö
Osake:  BSE: 500547, NSE: BPCL; ISIN: INE029A01011  osa CNX Nifty -osakeindeksiä
Markkina-arvo:  11,3 mrd. USD (5/2019)
ISIN:  INE029A01011
Perustettu:  1928
Toimitusjohtaja:  Rajkumar Duraiswamy
Kotipaikka:  Bharat Bhavan PB No 688, 4&6 Currimbhoy Rd Ballard Est, Mumbai, Maharashtra-400001 Intia
Toimiala:  öljy ja kaasu
Liikevaihto:   36,5 mrd. USD (2018)
Tilikauden tulos:   1,4 mrd. USD (2018)
Henkilöstö:  31 309
Kotisivu:  www.bharatpetroleum.com
Infobox OKVirheellinen NIMI-arvo: 
Bharat Petroleumin polttoaineasema.
Bharat Petroleum Corporation Limited (BPCL) on suuri intialainen energia-alan pörssiyritys, jonka osake-enemmistö on Intian valtion hallinnassa. Yhtiö etsii ja tuottaa hiilivetyjä kuten maaöljyä ja -kaasua, jalostaa niitä ja markkinoi polttoaineita kuten polttoöljyä, dieseliä ja nestekaasua sekä muita öljyn- ja kaasunjalostustuotteita. Yhtiön kotipaikka on Mumbai.
Yhtiön osake noteerataan sekä Bombayn (BSE) että Intian kansallisessa pörssissä (NSE). Yhdysvaltalainen talousjulkkaisu Forbes luokitteli BPCL:n vuonna 2019 Intian 14. ja maailman 628. suurimmaksi julkiseksi osakeyhtiöksi. Teollisuuskonsernin liikevaihto oli 36,5 miljardia dollaria ja liikevoitto 1,4 miljardia dollaria (2019).
Joulukuussa 2019 uutisoitiin Intian hallituksen pyrkimyksistä luopua koko 53,29 prosentin enemmistöomistuksestaan yhtiössä yksityistämällä Bharat Petroleum.
Aiheesta muualla

Kuvia tai muita tiedostoja aiheesta Bharat Petroleum Wikimedia Commonsissa
Bejeweled

| Bejeweled |
| --- | --- |

Kehittäjä:  PopCap Games
Julkaisija:  PopCap Games
Jakelija:  useita
Suunnittelija:  Jason Kapalka
Säveltäjä:  Peter Hajba
Pelisarja:  Bejeweled
Pelimoottori:  PopCap Games Framework
Julkaistu:  30. toukokuuta 2001
Lajityyppi:  pulmapeli
Pelimuoto:  yksinpeli
Ikäluokitus:  ESRB: E  
Alusta:  Java ME, HTML5, Facebook, Adobe Flash, Windows Phone, Android, Xbox, Microsoft Windows, macOS, IOS ja Mac OS
Jakelumuoto:  Digitaalinen jakelu ja digitaalinen lataus
Vaatimukset:  OS: Win 98/ME/2000/XP/Vista Muisti: 128 MB RAM DirectX: 7.0 Prosessori: Pentium II, 350MHz
Lisää peliartikkeleitaVideopelien teemasivulla
Infobox OK     : 
Bejeweled on PopCap Gamesin kehittämä pulmapeli, joka julkaistiin selainpelinä vuonna 2001. Sittemmin peli on käännetty useille muille alustoille. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut. Peliä on ladattu yli 150 miljoonaa kertaa. Maksullista versiota puolestaan on myyty yli 25 miljoonaa kappaletta.
Pelille on julkaistu kaksi jatko-osaa, Bejeweled 2 vuonna 2004 ja Bejeweled Twist vuonna 2008. Lisäksi pelin suosio on poikinut useita samantyyppisiä pelejä, joista tunnetuimpia ovat muun muassa Jewel Quest, roolipelielementtejä sisältävä Puzzle Quest: Challenge of the Warlords sekä eläinteemainen Zoo Keeper.
Pelaaminen

Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peli jatkuu niin kauan, kunnes uusia siirtoja ei voi enää tehdä.
Aiheesta muualla

Bejeweled PopCapin sivuilla (englanniksi)
Bejeweled 2

| Bejeweled 2 |
| --- | --- |

Kehittäjä:  PopCap Games
Julkaisija:  PopCap Games
Jakelija:  Steam, Google Play ja App Store
Suunnittelija:  Jason Kapalka
Säveltäjä:  Peter Hajba
Pelisarja:  Bejeweled
Pelimoottori:  PopCap Games Framework
Julkaistu:  5. marraskuuta 2004 (PC) 22. marraskuuta 2005 (XBLA) 12. syyskuuta 2006 (iPod) 3. heinäkuuta 2008 (iPhone) 29. tammikuuta 2009 (PSN)
Lajityyppi:  Pulmapeli
Pelimuoto:  Yksinpeli
Ikäluokitus:  ESRB: E  
Alusta:  Android, Xbox 360, PlayStation 3, Microsoft Windows, macOS, IOS ja WiiWare
Lisenssi:  Suljettu lisenssi
Jakelumuoto:  Digitaalinen jakelu ja digitaalinen lataus
Vaatimukset:  OS: Win 98/ME/2000/XP/Vista, Mac OS X 10.2.8 Muisti: 128 MB RAM DirectX: 7.0 Prosessori: Pentium II, 350MHz
Lisää peliartikkeleitaVideopelien teemasivulla
Infobox OK   : 
Bejeweled 2 (myös Bejeweled 2 Deluxe) on PopCap Gamesn kehittämä jatko-osa pulmapeli Bejeweledille. Se julkaistiin alun perin vuonna 2004 tietokoneelle ladattavana ja selaimessa pelattavana versiona. Myöhemmin peli on käännetty muun muassa useille mobiililaitteille. Pelin voi ladata myös Xbox Live Arcade- ja PlayStation Network -latauspalveluista. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut.
Pelaaminen

Pelin perusidea on pohjimmiltaan täysin sama kuin sarjan ensimmäisessä osassa. Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peliin on kuitenkin lisätty uusia pelimuotoja, kuten pulmanratkontaan keskittyvä "Puzzle" ja loputon "Endless".
Aiheesta muualla

Bejeweled 2 PopCapin sivuilla (englanniksi)
Uimaharjun koulu

| Uimaharjun koulu |
| --- | --- |
Sijainti:  Harjunraitti 9, 81280 Uimaharju (Joensuu)
Koordinaatit:  62.91250°N, 30.24845°E
Tyyppi:  suomenkielinen yhtenäiskoulu
Perustettu:  1998
Rehtori:  Timo Alanko
Luokat:  0-9
Oppilaita:  270 (2020)
Verkkosivut
Uimaharjun koulu on Joensuun Enon pitäjän Uimaharjun taajamassa toimiva yhtenäiskoulu (luokka-asteet 0-9), joka tarjoaa myös esikouluopetusta. Koulu on  perustettu vuonna 1998, ja sijaitsee maanteitse noin 15 kilometriä Enon kirkonkylästä ja noin 47 kilometriä Joensuun keskustasta koilliseen.
Joensuun kaupunki päätti yhdistää Enon ja Uimaharjun alueiden yläkoulut vuonna 2018. Enon yläkoululaisten oli määrä aloittaa Uimaharjun koululla syksyllä 2019.
Vuonna 2020 Enon koulua kävi 270 peruskoululaista. Toisen lähteen mukaan oppilaita on alle 200 ja opettajia 24.
Bagrationit

Suvun vaakuna
Bagrationit (georg. ბაგრატიონი) oli Georgian hallitsijasuku vuodesta 575 vuoteen 1810. Guaram I Kurapalate oli suvun ensimmäinen ruhtinas. Bagrationit nousivat varsinaiseen valtaan valloitettuaan alueitaan takaisin arabeilta 800-luvulla. Suvun alkuperä on kiistanalainen.
Aiheesta muualla

Kuvia tai muita tiedostoja aiheesta Bagrationit Wikimedia Commonsissa
Tšekin pääministeri

| Tšekin pääministeri Předseda vlády České republiky |
| --- | --- |
 
 
 Nykyinen Petr Fiala 28. marraskuuta 2021 lähtien
Virka-asunto:  Kramář's Villa
Nimittäjä:  Tšekin presidentti
Perustettu:  1. tammikuuta 1993
Ensimmäinen:  Václav Klaus
Kotisivut:  Kotisivut
Tšekin pääministeri on Tšekin hallituksen johtaja. Presidentti nimittää pääministerin viisivuotiskaudelle, pääministeri ehdottaa hallituksen muita ministereitä jotka presidentti nimittää.
Luettelo Tšekin pääministereistä

Tšekin sosiaalidemokraattinen puolue
Kansalaisdemokraattinen puolue
Sitoutumaton
| Nr>  | Nimi | Kuva | Virassa | Puolue |
| --- | --- | --- | --- | --- |
| 1 | Václav Klaus |  | 1993-1997 | ODS |
| 2 | Josef Tošovský |  | 1997-1998 | sitoutumaton |
| 3 | Miloš Zeman (1944–) |  | 1997- 2002 | ČSSD |
| 4 | Vladimír Špidla |  | 2002-2004 | ČSSD |
| 5 | Stanislav Gross |  | 2004-2005 | ČSSD |
| 6 | Jiří Paroubek |  | 2002- 2006 | ČSSD |
| 7 | Mirek Topolánek |  | 2006-2009 | ODS |
| 8 | Jan Fischer |  | 2009-2010 | sitoutumaton |
| 9 | Petr Nečas |  | 2010- 2013 | ODS |
| 10 | Jiří Rusnok |  | 2013-2014 | sitoutumaton |

| 11 | Bohuslav Sobotka |  | 2014-2017 | ČSSD |
| 12 | Andrej Babiš |  | 2017-2021 | ANO 2011 |
| 13 | Petr Fiala |  | 28. marraskuuta 2021 alkaen | ODS |
Työtapaturma

Työtapaturma määritellään henkilölle vamman tai sairauden aiheuttavaksi tapaturmaksi, joka tapahtuu työssä tai työstä johtuvissa olosuhteissa.  Työtapaturmat jaotellaan Suomen laissa työpaikka- ja työmatkatapaturmiin. Työmatkatapaturmat käsittävät vain työajan ulkopuoliset matkat kodin ja työpaikan välillä, kun taas työajalla tapahtuvat liikenneonnettomuudet luokitellaan työpaikkatapaturmiksi.
Suomessa sattuu vuosittain noin 120 000 työtapaturmaa, joista työmatkatapaturmia on noin 16 000. Kuolemaan näistä johtaa noin 40. Eniten työtapaturmia sattuu rakennus- ja metallialoilla. Vuonna 2011 Suomessa sattui palkansaajille 108 648 työpaikkatapaturmaa ja 22 723 työmatkatapaturmaa. Yrittäjien vapaaehtoisesta työtapaturmavakuutuksesta korvattiin yrittäjille 6 275 työpaikkatapaturmaa ja 618 työmatkatapaturmaa. Vuonna 2010 Suomessa kuoli työpaikkatapaturmissa 33 palkansaajaa ja työmatkatapaturmissa 18. Vapaaehtoisen työtapaturmavakuutuksen ottaneista yrittäjistä tapaturmissa kuoli neljä.
Työmatkatapaturma

Joka vuosi kymmeniä tuhansia suomalaisia liukastuu talvella. VTT on arvioinut, että liukastumisiin liittyvistä sairaanhoidon kustannuksista, sairauslomapäivistä ja hyvinvoinnin menetyksistä aiheutuu jopa 2,4 miljardin euron kustannukset. Liukkaimpina päivinä, jolloin jään päälle on satanut lunta tai vettä, työmatkatapaturmia sattuu satakertaisesti verrattuna tavalliseen kesäpäivään.
Työpaikkatapaturma

Vuonna 2018 Suomessa tapahtui 102 275 työpaikkatapaturmaa. Eniten niitä tapahtui rakennus-, korjaus ja valmistustyöntekijöille. Yleisimmin tapaturmassa vahingoittui henkilön yläraaja, ja tapaturma liittyi henkilön putoamiseen, hyppäämiseen, kaatumiseen tai liukastumiseen.
Aiheesta muualla

Kuvia tai muita tiedostoja aiheesta Työtapaturma Wikimedia Commonsissa
Tšekin presidentinvaali 2008

Tšekin presidentinvaali 2008 järjestettiin 8.-9. helmikuuta 2008. Toinen kierros järjestettiin 15. helmikuuta 2008. Pääehdokkaina olivat Kansalaisdemokraattisen puolueen ehdokas istuva presidentti Václav Klaus sekä Tšekin sosiaalidemokraattisen puolueen ehdokas, Michiganin Yliopiston professori Jan Švejnar.
Istuva presidentti Václav Klaus voitti vaalit.
Aiheesta muualla

Kuvia tai muita tiedostoja aiheesta Tšekin presidentinvaali 2008 Wikimedia Commonsissa
Trinidadin valtaus (1797)

Trinidadin valtaus tapahtui 21. helmikuuta 1797, kun brittiläinen Sir Ralph Abercrombyn johtama 18 aluksen osasto valtasi Trindidadin  saaren espanjalainen kuvernööri Don José María Chacón antauduttua.
Taustaa

Aiempi Britannian liittolainen Espanja kärsi 1795 tappion Ranskalle Pyreneiden sodassa, joka päättyi Baselin rauhaan. Espanjan ja Ranskan liittosopimus allekirjoitettiin seuraavana vuonna. Britannia oli vallannut jo 1796 Ranskan Karibianmeren siirtokuntia kuten Saint Lucian ja myöhemmin Alankomaiden siirtokuntia Etelä-Amerikassa kuten Demeraran ja Essequibon. Espanjan julistettua sodan Britannialle kenraali Ralph Abercromby päätti poistaa Espanjan Karibianmeren siirtomaiden aiheuttaman uhan. Karibianmeren saaret olivat kuuluneet Espanjalle Kolumbuksen kolmannesta matkasta alkaen vuodesta 1498 ja vuodesta 1777 ne oli liitetty osaksi Venezuelan kapteenikuvernementtia.
Maihinnousu

Kontra-amiraali Henry Harveyn laivasto-osasto, johon kuului neljä linjalaivaa, kaksi sluuppia ja mörssärialus, vastaanotti 12. helmikuuta kenraaliluutnantti Sir Ralph Abercrombyn joukot Port Royalissa Martiniquella. Osasto kohtasi 14. helmikuuta Carriacoussa linjalaiva HMS Invinciblen, kaksi fregattia, kolme sluuppia ja joukon kuljetusaluksia, jotka kuljettivat varsinaista maihinnousuosastoa.
Seuraavana päivänä osasto lähti merelle purjehtien Carriacoun ja Granadan välisestä salmesta. Aamulla 16. helmikuuta osasto saapui Trinidadin edustalle Parianlahdelle. Laivaston purjehtiessa Bocasinsalmessa saatiin tieto Chaguaramusinlahdella olevista kontra-amiraali Apodacan johtamasta Espanjan laivaston osastosta, johon kuuluivat neljä linjalaivaa ja fregatti.
Lopputulos

Abercrombyn osasto nousi maihin 17. huhtikuuta Puerto Ricossa, josta ne vetäytyivät kiivaiden taisteluiden jälkeen 30. huhtikuuta San Juaniin.
Trinidadista tuli kruununsiirtomaa, jossa kielenä oli ranska ja voimassa Espanjan lait. Valtaus vahvistettiin vuonna 1802.
Laivastot

| Alus | tykkejä | komentaja | Huom! |
| --- | --- | --- | --- |
| HMS Prince of Wales | 98 | Henry Harvey John Harvey | kontra-amiraaliHenry Harveyn lippulaiva |
| HMS Bellona | 74 | George Wilson |  |
| HMS Vengeance | 74 | Thomas M. Russell |  |
| HMS Invincible | 74 | George W. Cauley |  |
| HMS Alfred | 74 | Thomas Totty |  |
| HMS Scipio | 64 | Charles Sydney Dayers |  |
| HMS Dictator | 68 |  |  |
| HMS Suret/Juret Castle | 58 |  | Itä-intian kauppakomppanian alus |
| HMS Ulysses | 50 | George Lempriere |  |
| HMS Arethusa | 38 | Thomas Wolley |  |
| HMS Tamar | 38 | Thomas B. Martin |  |
| HMS Alarm | 32 | Edward Fellowes |  |
| Anne/Auna | 40 |  | kaappari |
| HMS Favourite | 16 | James A. Wool |  |
| HMS Zebra | 16 |  |  |
| HMS Thorn | 16 | John Hamstead |  |
| HMS Zephyr | 14 | R. Laurie |  |
| HMS Victorieuse | 16 | Edward S. Dickson |  |
| HMS Bittern | 16 | T. Lavie |  |
| HMS Pelican | 18 |  |  |
| HMS Terror | 8 | Joseph Westbeach |  |

| Alus | tykkejä | komentaja | Huom! |
| --- | --- | --- | --- |
| San Vicente Ferrer | 80 | Sebastian Ruiz de Apocada Jeronimo Gonzalez de Mendoza | kontra-amiraali Sebastian Ruiz de Apocadan lippulaiva poltettu |
| Gallardo | 74 | Sebastian Sorondo | poltettu |
| Arrogante | 74 | Rafael Bennazar | poltettu |
| San Dámaso | 74 | José Jordan | vallattu |
| Santa Cecilia | 34 | Manuel Urtizibal | poltettu |
| San Carlos |  |  | priki |
| Galgo | 18 | Francisco Barba | vallattu |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Invasion od Trinidad (1797)
Käännös suomeksi
Belayneh Densamo

Belayneh Densamo
Belayneh Densamo (s. 28. kesäkuuta 1965 Diramo Afarrara) on etiopialainen kestävyysjuoksija, jonka suurimmat saavutukset ovat tulleet maratonjuoksuissa.
Densamo juoksi vuoden 1988 Rotterdamin maratonilla uuden maailmanennätyksen 2.06.50. Tulos kesti lajin maailmanennätyksenä kolmanneksi pisimpään kautta aikojen; sen rikkoi Ronaldo da Costa vuonna 1998.
Saavutuksia

Rotterdamin maraton: 1987 voitto, 1988 voitto ja ME, 1989 voitto, 1996 voitto
Moskovan maraton: 1986 voitto
Tokion maraton: 1986 toinen
Afrikan mestaruuskilpailut: 1987 kultaa maratonilla
Fukuokan maraton: 1990
Tšekin presidentinvaali 2018

Tšekin presidentinvaali 2018 järjestettiin tammikuussa 2018 Tšekin tasavallassa. Ensimmäinen kierros järjestettiin 12.–13. tammikuuta, jossa kukaan ehdokkaista ei saanut yli 50 prosenttia äänistä, joten järjestettiin toinen kierros 26.–27. tammikuuta. Toisella kierroksella vastakkain olivat istuva presidentti, Venäjä-mielinen ja EU-vastainen Miloš Zeman SPO-puolueesta ja sitoutumattomana pyrkinyt keskustaliberaali Jiří Drahoš, joka olisi halunnut Tšekin sitoutuvan tiiviimmin EU:hun. Zeman voitti 51,4 prosentin ääniosuudella.
Aiheesta muualla

Kuvia tai muita tiedostoja aiheesta Tšekin presidentinvaali 2018 Wikimedia Commonsissa
Tännäsin piiri

| Tännäsin piiri |
| --- | --- |
 Tännäsin kirkko
 fiTännäsin piiri 
 62°26′31″N, 12°40′44″E 
Valtio:   Ruotsi
Maakunta:  Härjedalen
Lääni:  Jämtlandin lääni
Kunta:  Härjedalenin kunta
Piirikoodi:  319006
Väestö
Väkiluku (2022):  1 951 
Tännäsin piiri (ruots. Tännäs distrikt) sijaitsee Härjedalenin kunnassa Ruotsissa. Sen väkiluku on 1 951  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Härjedalenin kunnan piirit
Bagnères-de-Luchon

| Bagnères-de-Luchon |
| --- | --- |

 Bagnères-de-Luchon
 Koordinaatit: 42°47′30″N, 0°35′41″E 
Valtio:  Ranska
Alue:  Midi-Pyrénées
Departementti:  Haute-Garonne
Infobox OKVirheellinen NIMI-arvo: 
Bagnères-de-Luchon on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 619. Bagnères-de-Luchonin pinta-ala on 53 km².
Aiheesta muualla

Kuvia tai muita tiedostoja aiheesta Bagnères-de-Luchon Wikimedia Commonsissa
Kunnan verkkosivusto
Benson

Benson voi tarkoittaa ainakin seuraavia:
Maantiede

Benson, kaupunki Arizonassa
Henkilöt > Sukunimenä

Amber Benson (s. 1977), yhdysvaltalainen näyttelijä
Ashley Benson (s. 1989), yhdysvaltalainen näyttelijä
Constantine Walter Benson (1909–1982), brittiläinen lintutieteilijä
Edward Frederic Benson (1867–1940), englantilainen kirjailija
Ezra Taft Benson (1899–1944), yhdysvaltalainen mormonikirkon profeetta ja presidentti
George Benson (s. 1943), yhdysvaltalainen muusikko
Gordon Benson (s. 1994), brittiläinen triathlonisti
Jodi Benson (s. 1961), yhdysvaltalainen näyttelijä
Mildred Benson (1905–2002), yhdysvaltalainen lastenkirjailija ja toimittaja
Nick Benson (s. 1994), yhdysvaltalainen näyttelijä
Owusu Benson (s. 1977), ghanalainen jalkapalloilija
Peter Benson (1943–2018), brittiläinen näyttelijä
Raymond Benson (s. 1955), yhdysvaltalainen kirjailija
Robby Benson (s. 1956), yhdysvaltalainen näyttelijä
Robert Benson (1894–1956), kanadalainen jääkiekkoilija
Stephen Allen Benson (1816–1865), Liberian presidentti
Yrjö Benson, suomalainen virkamies
Zach Benson (s. 2005), kanadalainen jääkiekkoilija
Henkilöt > Etunimenä

Benson Jack Anthony (s. 1997), australialainen näyttelijä
Benson Kipchumba Cherono (s. 1984), kenialaissyntyinen kestävyysjuoksija
Benson Henderson (s. 1983), yhdysvaltalainen vapaaottelija
Benson Koech (s. 1974), kenialainen keskimatkojen juoksija
Omar Benson Miller (s. 1978), yhdysvaltalainen näyttelijä.
Muita

Benson & Hedges, brittiläinen tupakkayhtiö
Benson-kattila, höyrykattilatyyppi
Benson, yhdysvaltalainen tilannekomedia
Benson-luokka, Yhdysvaltain laivaston hävittäjäluokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Benson”, voi hakea sivunnimihaulla, laajalla sivunnimihaulla tai tekstihaulla.
Belaynesh Oljira

| Mitalit | Mitalit | Mitalit |  |
| --- | --- | --- | --- |
|  Belaynesh Oljira (oikealla) maastojuoksun MM-kilpailussa 2013. |  Belaynesh Oljira (oikealla) maastojuoksun MM-kilpailussa 2013. |  Belaynesh Oljira (oikealla) maastojuoksun MM-kilpailussa 2013. |  |
Maa:   Etiopia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | 10 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Guiyang 2015 | joukkuekilpailu |  |
|  Hopeaa | Punta Umbria 2011 | joukkuekilpailu |  |
|  Hopeaa | Bydgoszcz 2013 | joukkuekilpailu |  |
|  Hopeaa | Kampala 2017 | joukkuekilpailu |  |
|  Pronssia | Bydgoszcz 2013 | henkilökohtainen kilpailu |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Pronssia | Marrakech 2014 | 10 000 metriä |  |
Belaynesh Oljira (s. 26. kesäkuuta 1990) on etiopialainen kestävyysjuoksija. Moskovan MM-kilpailuissa 2013 hän saavutti pronssia 10 000 metrillä ajalla 30.46,98. Vuotta aiemmin Lontoon olympialaisissa 2012 Oljira oli 10 000 metrillä viides ajalla 30.45,56. Hän sai samalla matkalla pronssia Afrikan-mestaruuskilpailuissa 2014 ja oli yhdeksäs MM-kilpailuissa 2015.
Oljira on sijoittunut maastojuoksun MM-kilpailujen henkilökohtaisessa kilpailussa kymmenenneksi 2011, kolmanneksi 2013, yhdeksänneksi 2015 ja kahdeksanneksi 2017. Joukkuekilpailussa hän on saavuttanut kultaa 2015 sekä hopeaa 2011, 2013 ja 2017
Henkilökohtaiset ennätykset

3 000 metriä: 8.38,55
2 mailia: 9.23,32
5 000 metriä: 14.42,57
10 000 metriä: 30.26,70
Puolimaraton: 1.07.27
Maraton: 2.24.21
Ugep

| Ugep |
| --- | --- |
 Ugep
 Koordinaatit: 5°48′N, 8°05′E 
Valtio:  Nigeria
Osavaltio:  Cross River
Infobox OKVirheellinen NIMI-arvo: 
Ugep eli Umor on kaupunki Nigerian eteläosassa Cross Riverin osavaltiossa. Vuonna 2000 siellä oli noin 192 000 asukasta.
Kaupunki tunnetaan sadonkorjuujuhlista, jotka järjestetään vuosittain elokuussa, kun jamssisato kypsyy.
Turun yliopiston oikeustieteellinen tiedekunta

Oikeustieteellisen tiedekunnan päärakennus, Calonia, kuvassa oikealla. Taustalla Vesilinna.
Oikeustieteellinen tiedekunta on yksi Turun yliopiston kahdeksasta tiedekunnasta. Tiedekunta on perustettu vuonna 1960. Tiedekunnassa on nykyään noin 1500 opiskelijaa ja noin 90 työntekijää.
Tiedekunnan dekaanina toimii julkisoikeuden professori Janne Salminen ja varadekaaneina oikeussosiologian professori Anne Alvesalo-Kuusi sekä kansainvälisen yksityisoikeuden ja perheoikeuden professori Tuulikki Mikkola.
Tiedekunta toimii yliopiston kampusalueella sijaitsevassa oikeustieteilijä Matthias Caloniuksen mukaan nimetyssä Calonia-rakennuksessa. Caloniuksen mukaan on nimetty myös tiedekunnan käytössä oleva vanhempi puurakennus Matthias.
Tiedekunnan opiskelijoiden aine- ja etujärjestö on nimeltään Oikeustieteen ylioppilaiden yhdistys Lex ry ja tiedekunnan alumnijärjestö on nimeltään Senilex ry.
Opiskelu ja opetus

Tiedekunnassa voi suorittaa seuraavat tutkinnot:
oikeusnotaarin tutkinto
oikeustieteen maisterin tutkinto
valtiotieteiden maisterin tutkinto (oikeussosiologian ja kriminologian maisteriohjelma)
kansainvälisen ja vertailevan oikeustieteen maisterin tutkinto
oikeustieteen lisensiaatin tutkinto
oikeustieteen tohtorin tutkinto
Turun yliopiston oikeustieteellinen tiedekunta on valittu opetuksen huippuyksiköksi vuosina 1997–1998 sekä koulutuksen laatuyksiköksi vuosina 1999–2000, 2004–2006 ja 2007–2009. Maininnat myöntää opetusministeriö. Tutkintoon johtavan koulutuksen lisäksi tiedekunta on vuodesta 1995 lähtien järjestänyt täydennyskoulutusta sekä lakimiehille että muun kuin oikeustieteellisen koulutuksen saaneille henkilöille.
Tiedekunta järjestää yhdessä Åbo Akademin oikeustieteen laitoksen ja Turun kauppakorkeakoulun yritysjuridiikan oppiaineen kanssa Turku Law School -yhteistyön kautta opiskelijoille kansainvälisesti suuntauneita, englanninkielisiä kursseja. Lisäksi tiedekunta tarjoaa englanninkielistä informaatio-oikeuteen keskittyvää Law and Information Society -maisteriohjelmaa.
Lisäksi tiedekunta tarjoaa monitieteellistä työelämän ja henkilöstöasioiden perusopintokokonaisuutta, joka koostuu Turun yliopiston, Åbo Akademin ja Työterveyslaitoksen tarjoamasta opetuksesta.
Tutkimus

Turun yliopiston oikeustieteellisessä tiedekunnassa on käynnissä useita Suomen akatemian rahoittamia tutkimushankkeita, muun muassa SILE ja JuRe-hankkeet.
Tiedekunnalla on oma tutkijaohjelma. Sitä johtaa professori Mika Viljanen.